Marcel Carné

Marcel Carne (* 18. august 1906, Paríž, Francúzsko – † 31. október 1996, Clamart) bol francúzsky filmový režisér. 

 Životopis 
Narodil sa a vyrastal v Paríži, po neradostnom detstve sa nechal očariť vtedy stále ešte pomerne novým umením – kinematografiou. 

Začínal ako filmový kritik koncom 20. rokov, bol editorom týždenníka Hebdo-Films,Alan Riding "Marcel Carne, Film Director, Dies at 90", New York Times, 1 November 1996 a v rokoch 1929 – 1933 pracoval v Cinémagazine a Cinémonde.Richard Roud "Marcel Carné and Jacques Prevert" in Roud Cinema: A Critical Dictionary: Volume One, Aldrich to King, London: Secker & Warburg, 1980, p.189-92, 189, 191

Vo filme začal ako asistent režisérov Jacquesa Feydera a René Claira). Počas 30. rokov už natáčal vlastnú tvorbu, najprv krátke filmy a neskôr aj dlhometrážne. Do polovice tejto dekády sa datuje začiatok jeho plodnej spolupráce so slávnym básnikom Jacquesom Prévertom (autor scenárov). Z ich spoločnej dielne vzišli Carného najlepšie a najslávnejšie filmy Nábrežie hmiel (1938) so Jeanom Gabinom a Deti raja (1945) so Jeanom-Louisom Barraultom a Pierrom Brasseurom, ktorý mal premiéru krátko po oslobodení Francúzska od nacistickej okupácie. Po vojne spolupracoval s ďalšími slávnymi hercami (o. i. Gérardom Philipom). Od 50. rokov umelecká úroveň jeho filmov trochu klesala, jeho poetiku navyše odmietli tvorcovia nastupujúcej Novej vlny.

Zomrel vo veku 90 rokov v Clamart neďaleko Paríža, pochovaný je na cintoríne Saint Vincent na Montmartri.

 Filmografia 
 Nogent - Eldorado du Dimanche (1929)
 Jenny  (1936)
 Drôle de drame  (1936)
 Nábrežie hmiel (Le Quai des brumes)  (1938)
 Hôtel du Nord  (1938)
 Le Jour se lève  (1939)
 Les Visiteurs du soir  (1942)
 Deti raja (Les Enfants du paradis)  (1945)Les Portes de la nuit  (1946)
 La Fleur de l'âge (1947)
 La Marie du port  (1949)
 Juliette ou La clef des songes (1951)
 Thérèse Raquin  (1953)
 L'Air de Paris  (1954)
 Krajina, odkiaľ prichádzam (Le Pays, d'où je viens) (1956) 
 Les Tricheurs  (1958)
 Terrain vague  (1960)
 Du mouron pour les petits oiseaux (1963)
 Trois chambres à Manhattan  (1965)
 Les Jeunes loups  (1968)
 Les Assassins de l'ordre  (1971)
 La Merveilleuse visite  (1973)
 La Bible'' (1976)

 Literatúra 
 Edward Baron Turk (trad. Noël Burch), Marcel Carné et l'âge d'or du cinéma français : 1929-1945, Paris, L'Harmattan, 2002, 324 p. 
 Marcel Carné, La vie à belles dents : souvenirs, Paris, P. Belfond, 1989, 403 p. 

 Referencie 

 Iné projekty 

 Externé odkazy  

 Marcela Carné na FDb.cz
 Marcel Carné

 Zdroj 

Kategória:Francúzski filmoví režiséri
Kategória:Držitelia Čestného Césara
Kategória:LGBT režiséri
Kategória:Osobnosti z Paríža
Kategória:Členovia Académie des beaux-arts